**A**

**Zéta Kulturális Egyesület**

**2021 évi**

**munkaterve**

 **Az elnökség a 2021. évi szolgáltatási és munkatervet a 2./2021.(02.24). sz.**

**elnökségi határozatával tagságnak elfogadásra javasolja**

**Az elnökség a 2021. évi közhasznúsági jelentést a 3./2021.(02.24). sz.**

**elnökségi határozatával tagságnak elfogadásra javasolja.**

***Tartalomjegyzék***

 ***1. Az Egyesület működése***

 a) Művelődési ház működtetése

 b) A működéshez szükséges tevékenységek

 c) Iskolai közösségi szolgálat

 d) közérdekű önkéntes tevékenység

 ***2. Kulturális és sporttevékenység***

 a) helyben szervezett programok:

 b) más településeken való szereplések

 c) színházlátogatások

 d) rendszeres programok

 ***2. Pályázatok***

 ***4.Gazdasági tevékenység***

 a) Az egyesület bevételi forrásai

 b.) Az egyesület könyvelése

 c) szja 1% összege

 d) költségvetés

 ***5.A vezetőség és közgyűlés ülései***

 a) elnökség

 b) ellenőrző bizottság

 c) közgyűlés

***A***

 ***1. Az Egyesület működése***

 ***a) Művelődési ház működtetése***

Az intézményt továbbra is egyesületünk működteti.

Az Önkormányzattal kötött közművelődési megállapodásban foglaltaknak megfelelően az intézmény helyiségeit ez évben is térítésmentesen biztosítjuk nagy rendezvényeik alkalmából az Önkormányzat,az Iskola és az Óvoda rendelkezésére. A civil szervezetek számára helyiséget biztosítunk összejöveteleikhez, gyűléseikhez

 A református hívők számára hitéleti tevékenységük gyakorlásához minden hónapban egy alkalommal helyiséget biztosítunk.

 Továbbra is megteremtjük a művészeti csoportok próbáihoz, a nyugdíjas klub összejöveteleihez és a jógázáshoz szükséges megfelelő és nyugodt körülményeket.

A 2021-es évben is helyt adunk az Egy Falat Alapítvány által biztosított ételosztásnak a hét 6 napján a délelőtti órákban.

Idén is szívesen látunk egészségüggyel kapcsolatos programokat (véradás, hallásvizsgálat, látásvizsgálat)

Ez évben szeretnénk erősíteni az advent ideje alatt megtapasztalható összefogást a település intézményei és civiljei között, ezért kezdeményezzük, hogy az adventi programokért minden alkalommal más intézmény vagy civil szervezet legyen felelős.

 Folytatni kell az elmúlt évben szervezett kézműves foglalkozások megtartását gyermekeknek a helyi nyugdíjas klub vezetőjének segítségével.

Az új konyha kialakítása lehetővé teszi alkalmanként hagyományos ételek megismertetését elkészítését, gyermekekkel.

Ugyancsak folytatni kell a Gondozási Központban alakult Őszikék kórus felkészítését, a próbák levezetését.

A tánccsoport utánpótlás nevelésére nagyon nagy gondot kell fordítani.

Jó lenne, ha végre sikerülne újra indítani az asztaliteniszt, és a sakkot, ehhez keresni kell vállalkozó kedvű, ezeket a sportokat kedvelő embereket.

Fokozni kell erőfeszítéseinket az ügyben, hogy a kábeltévé adásait havonta tudjuk újítani.

Ez ügyben többször kértük az intézmények és civilek segítségét, és kérni fogjuk a megvalósítandó kerekasztal megbeszélésen is, hogy tájékoztassanak programjaikról, hiszen csak így tudunk azokról tudósítani.

Ez évben január végén megkezdődött a tájház építése Jelenleg, a tervek szerint megtörtént az ámbitus megroggyant oszlopainak cseréje és pillanatnyilag az oromzat helyreállítása történik. Reméljük tavasszal elkészülnek a felújítási munkák i. A művelődési házban a zsalugáterek, illetve az ablakok és ajtók festése folyik, hogy mikor az épület külső belső festése megtörténik, ezeket már csak a helyükre kelljen rakni.

Az épület belső meszelése, az udvar rendbetétele hatalmas önkéntes munkát igényel. Amikor ezzel elkészültünk kezdődhet a tájház berendezése a Nyeső József felajánlásával átadott, általa összegyűjtött tárgyak Adácsra hozatalával, valamint az általunk már évtizedek óta gyűjtöttekkel.

Bízunk abban, hogy a nyár közepére sikerül berendezni, és megnyitni az érdeklődők számára. A tájház hatalmas kertjét íjászaink fogják hasznosítani egy gyakorló lőtér kialakításával.

A honlapon és a képújságban és a facebookon létrehozott Zéta Kulturális Egyesület oldalán keresztül továbbra is tájékoztatást adunk az intézmény, az egyesület programjairól, beszámolunk az eseményekről, képeket, videókat rakunk fel.

 ***b) A működéshez szükséges tevékenységek***

A település Önkormányzata 2021-ben is biztosítja számunkra a működéshez szükséges anyagi feltételeket. Terem bérbeadásból is hozzá jutunk némi bevételhez, amit természetesen kulturális programjaink megrendezéséhez használunk fel.

Az intézmény szakmai irányítása megoldott.

 Az egyesület működésével kapcsolatos feladatokat ez évben is az elnök és a titkár látja el.

***c) Iskolai közösségi szolgálat***

A 2020-es évben is fogadunk diákokat az iskolai közösségi szolgálat teljesítéséhez. Igyekszünk nekik olyan tevékenységekre igénybe venni munkájukat, ami az intézmény számára is hasznos és ők szívesen, örömmel végzik azt.

 ***d) közérdekű önkéntes tevékenység***

Ez évben is számítunk közérdekű önkéntes munkára.

Az építkezés befejezése után tovább kell folytatni az intézmény udvarárának parkosítását, virágosítását.

 Jó lenne szponzort találni néhány udvari pad, asztal elkészítéséhez.

***2. Kulturális és sporttevékenység***

a) helyben szervezett programok:

 Március 9-én felhívást teszünk közzé Húsvéti hangulat címmel.

 Téma: a.) Nagymérető tojások, amikkel feldíszítjük a művelődés homlokzatánál álló fát

 b.) Húsvéti jelképek (tojás, nyúl, bárány) készítése bármilyen technikával.

 Ezekből egy online kiállítás készítése.

Május 23.-án - 20 órától

Pünkösdi Bál

Zenél a PEZSGŐ zenekar

Győri Tamás vezetésével

A rendezvény zártkörű, belépőjegy elővételben vásárolható a művelődési házban.

 Július 24-25.

 Adácsi Búcsú - Nemzetközi néptánc fesztivál

Főzőverseny

Íjász bemutató - Íjászkodás

Őseink fegyverei – kiállítás

Veteránautó bemutató

Péntek este Disco Dj Gézuval

Szombaton

Néptánc műsor

sztárvendég és tűzijáték.

Disco Dj Gézuval

Vasárnap

Néptánc műsor

sztárvendég:

Vastag Csaba

 Szeptember 4.

 Orszàgos íjàsz Viadal

 Október 2.-án 17 órától

 Idősek Világnapja

 Túl az Óperencián

 című, operett - nosztalgia, nóta műsor Leblanc Győző és Tóth Éva előadásában

 Október 21.-24.

Őszi íjkészítő tábor

A Zéta Aba Nemzetség Hagyományőrző Íjászai megrendezésével kerül sorra, melyen a Magyar Történelmi Íjász Társaság tagjai vesznek részt.

 November 19-20-21.

 XXIV. Országos Falusi Színjátszó Találkozó

 November 28.

 Adventi programok kezdete

 December 18. –án 17 órától

Szeretet ünnepe

MINDENKI KARÁCSONYA

A Veritas Színpad előadásában bemutatásra kerül:

Nóti Károly-Eisemann Mihály:

Hippolyt a lakáj című zenés vígjátéka

 December 31-én 20 órától

Búcsú az ’ÓÉVTŐL’

SZILVESZTERI BÁL

Zenél a PEZSGŐ zenekar

Győri Tamás vezetésével

Vacsora: Pizzéria és étterem Vámosgyörk

Amint véget érnek a korlátozások, újra indul a

J Ó G A

Foglalkozás ideje: Hétfőnként 18 órától

TANFOLYAMOKAT HIRDETÜNK!

• Számítógépes tanfolyam - megfelelő számú érdeklődő esetén-melyen elsajátíthatja a számítógép kezelés alapjait. Országos program, díjmentes

• Személygépkocsi vezető tanfolyam indult, A1, A2, A, B, C, D, C+E kategóriákban

 b) más településeken való szereplések, programok

június Kerékpárral a Balaton körül

Június 26-27-én a Magyar Tegezek Talàlkozójàn való résztvétel

Július 28-augusztus 09. között

Balatoni tábor

a művészeti csoportok részt vételével

Helyszíne: Balatonalmádi Jacht Camping

 Balatonalmádi A ZÉTA Néptánc, a Zétácska gyermek

 néptánc és Hastánc csoport fellépése a Hungaricum fesztiválon és a Campingban

***c) színházlátogatások***

 Amennyiben újra lehet rendezvényeket tartani, újra nyithatnak a színházak, ismét szervezésre kerülnek színházi utak.

 ***d) rendszeres programok***

hetente hétfő 18 óra jóga

 szerda 15 óra Ovis néptánc próba

 pénteken 16.30 Gyermek néptánc próba

 18 óra Zéta Néptánccsoport próba

 20 óra Veritas Színpad próba

 havonta: 1 alkalommal: Adácsiak Baráti Köre nyugdíjas klub összejövetele

 1 alkalommal református mise

 1. hétfő Veterán motorosok egyesülete

 ***3. Pályázatok***

Fontos feladat számunkra, hogy ebben az évben is odafigyeljünk a megjelenő pályázatokra.

„Civil szervezetek működésének biztosítására vagy szakmai programjának megvalósítására és működésének biztosítására fordítható összevont támogatás 2021.” címmel meghirdetett pályázatban 1 675 000 Ft összegű vissza nem térítendő támogatásban részesültünk, 100 %-os támogatási előleg formájában

***4.Gazdasági tevékenység***

 ***a) Az egyesület bevételi forrásai***

 Az egyesület bevételi forrásai továbbra is az Önkormányzat által nyújtott havi rendszerességgel utalt működési pénzösszegből, a tagdíjakból, az szja 1%-ból és a terem bérbeadásokból, valamint pályázatokból, támogatásokból tevődnek össze.

 ***b.) Az egyesület könyvelése***

Ez évben is a jászárokszállási Akta-Trade könyvelője Majorné Herczeg Judit végzi, aki nagy hozzáértéssel látja el munkáját.

 ***c) szja 1% összege***

 Mivel a Tájház elkészítéséhez már eddig is sok pénzzel járultunk hozzá, hiszen a pályázati összeg nem fedez minden kiadást, nagyon fontos, hogy minél több támogatást kapjunk személyi jövedelemadóból is. Ehhez mindenki segítségére szükség van.

*d*) költségvetési tervezet

 **5.A vezetőség és közgyűlés ülései**

 ***a) elnökség***

 Február 24-én 17 órakor a művelődési ház klubtermében

 Napirendi Pontok:

1. Beszámoló a 2020-as évről, közhasznúsági jelentés.
2. Információ a tagság alakulásáról (Trombitás Szilárd lemondása alelnöki posztjáról, Lucskai Ariella pártoló tag tagsági viszonyának megszűnéséről)
3. Javaslat új vezetőségi tagra
4. 2021. évi tervek, költségvetés
5. A tájházban és a művelődési házban folyó munkák jelenlegi állása.
6. Az ellenőrző bizottság beszámolója

 április 23-án 1800  a művelődési ház klubtermében

 Napirendi Pontok:

1. az 1. negyedév értékelése
2. Tavaszi feladatok

 július 2-án 1800 a művelődési ház klubtermében

 Napirendi Pontok:

Nyári és ősz eleji nagy programok:

 Balatoni kerékpáros túra

 búcsú

 Balatoni művészeti tábor

 tájházi munkák, átadás?

 Orszàgos íjàsz Viadal

 október 8-án 1800 a művelődési ház klubtermében

 Napirendi Pontok

 Őszi programok:

 Őszi íjkészítő tábor

 OFSZT

 Téli programok: Advent

 ***b) ellenőrző bizottság***

Február 19-én pénteken

 ***c) közgyűlés***

Amennyiben a kormány úgy rendelkezik, hogy lehet összejöveteleket szervezni, úgy rögtön

Adács, 2021. Február. 19.

 Szekeres János Imréné

 az Egyesület elnöke